आपको बता दें, कपिल शर्मा का ‘फैमिली टाइम विद कपिल शर्मा’ शो के ऑफ एयर होने के बाद से ही कपिल को लेकर कई तरह की खबरें आ रही थीं। कहा जा रहा था कि कपिल शर्मा डिप्रेशन में हैं। इसके बाद कपिल की पत्रकार से गाली गलौच की बात सामने आई थी। कपिल और पत्रकार के बीच बातचीत का एक ऑडियो भी सोशल मीडिया पर खूब वायरल हुआ था। इस दौरान कपिल शर्मा की कई तस्वीर सामने आई थीं जिसमें कपिल मोटे और बीमार नजर आ रहे थे। छोटे पर्दे के अलावा कपिल बॉलीवुड में भी अपना हाथ अजमा चुके हैं। हालांकि उनकी फिल्में ‘फिरंगी’ और ‘किस किस को प्यार करुं’ बॉक्सऑफिस पर कमाल नहीं दिखा सकी थीं।